recursal/SuperWikiNEXT-32B huggingface dataset:
**Ձենի Կարեզի** (հուն․՝ Τζένη Καρέζη, հունվարի 12, 1932(1932-01-12), Աթենք, Հունաստան - հուլիսի 26, 1992(1992-07-26), Աթենք, Հունաստան), հայտնի է նաև, որպես **Ջենի Կարեզի**, հույն կինոյի և թատրոնի դերասանուհի։

Կենսագրություն
--------------

Ձենի Կարեզին ծնվել է 1932 թվականի հունվարի 12-ին Հունաստանի մայրաքաղաք Աթենքում։ Նրա հայրը եղել է մաթեմատիկոս, իսկ մայրը՝ ավագ դպրոցի ուսուցչուհի։ Նա սովորել է Սալոնիկի ֆրանսիական դպրոցում սովորող քույրերի վերահսկողության տակ։ Շուտով մանկահասակ Ձենին ևս հեշտությամբ սովորում է ֆրանսերեն։ Դեռահաս տարիքում նրա հայրը թողում է ընտանիքն ու հեռանում և Ձենի Կարեզին շարունակում է ապրել մոր և քույրերի հետ։ 1971 թվականին ավտովթարի հետևանքով մահանում է նրա հայրը։

1951 թվականին ընդունվում է Հունաստանի ազգային թատրոն, որտեղ նա սովորում է դրամատիկական դպրոցում։ Դպրոցի ուսուցիչների շարքում էր նաև դրամատուրգ Անգելոս Տերզակիսը, ով նաև ուսումնարանի տնօրենն էր։ Շուտով նա սկսել է խաղալ թատերական ներկայացումներում և բեմը կիսում է այնպիսի դերասանների հետ, ինչպիսիք էին Ալեքսիս Մինոտիսն ու Կատինա Պաքսինուն։

Իր նորամուտը թատրոնում նա նշել է Մարիկան Կոտոպուլիի ֆրանսիական կատակերգությամբ։ 1960-ականները համարվում են Ձենիի կարիերայի ծաղկման ժամանակները։ Այս թվականներին նա գլխավորել է սեփական թատերախումբը, որի կողմից 1963 թվականին նկարահանված *«Կարմիր լապտեր»* ֆիլմն առաջադրվում է լավագույն օտարալեզու ֆիլմի անվանակարգում ակադեմիայի մրցանակ ստանալու համար։

Նրա կողմից նկարահանված վերջին ֆիլմը դառնում է Արիստոփանեսի «Լիսիստրատը»-ն, որը նա թողարկել է 1972 թվականին։ Թատրոնում նա վերջին անգամ հայտնվում է 1990 թվականին։ Ձենի Կարեզին ստիպված էր լքել թատերական աշխարհը վրա հասած անբուժելի հիվանդության (կրծքի քաղցկեղ) պատճառով։ Մահացել է 1992 թվականի հուլիսի 27-ին Աթենքում։

Ծանոթագրություններ
------------------

1. 1 2  Հունաստանի թատերական թանգարան — 1938.
2. ↑  Biodata, sansimera.gr; accessed 5 August 2016(հուն.)
3. ↑  Biodata, imdb.com; accessed 18 February 2014.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ձենի Կարեզի» հոդվածին։ |

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · Allmusic · AlloCiné · Դանիական ազգային ֆիլմագրություն · Discogs · Internet Movie Database · ԿինոՊոիսկ · MusicBrainz · Find A Grave |
|  |
| 

|  Չափորոշչային վերահսկողություն |
| --- |
|  |
| BNF: 16987197c · GND: 1034843664 · ISNI: 0000000063859104 · LCCN: n95027316 · NLA: 40474413 · NLG: 20328 · NTA: 140084630 · SUDOC: 230549292 · VIAF: 21384116 · WorldCat VIAF: 21384116 |

 |

 |

|  |
| --- |
| 
  **Կենսագրություն**   **Հունաստան**   **Եվրոպա**   **Կինո**
 |
**Լահսեն Աբրամի** (արաբ․՝ لحسن أبرامي‎‎, դեկտեմբերի 31, 1969(1969-12-31), Կասաբլանկա, Մարոկկո), մարոկկացի նախկին ֆուտբոլիստ, Մարոկկոյի հավաքականի կազմում խաղացել է պաշտպանի դիրքում։

Ակումբային կարիերա
------------------

Լահսեն Աբրամին ֆուտբոլիստի իր կարիերան սկսել և մեծ մասն անց է կացրել իր հայրենի քաղաքի մարոկկական «Վիդադ Կասաբլանկա» ֆուտբոլային ակումբում։ Այս ակումբի կազմում նա երեք անգամ դարձել է Մարոկկոյի չեմպիոն և երեք անգամ նվաճել է Մարոկկոյի գավաթը։ 1998 թվականի ամռանը տեղափոխվել է թուրքական «Գենչլերբիրլիգի» ակումբ, որի կազմում խաղացել է երկու խաղաշրջան և վերադարձել է «Վիդադ»։ 2003/04 խաղաշրջանը պաշտպանն անց է կացրել քաթարական «Ալ-Վակրու» ակումբում։ 2005 թվականին դարձել է Մարոկկոյի «Իթթիհադ Տանժեր» ակումբի խաղացող, որտեղ էլ ավարտել է ֆուտբոլիստի իր կարիերան։

Կարիերան հավաքականում
---------------------

Լահսեն Աբրամին ընդգրկվել է Մարոկկոյի ֆուտբոլի ազգային հավաքականի կազմում` մասնակցելու Աֆրիկյան ազգերի գավաթի 1992 թվականի առաջնությանը Սենեգալում, սակայն այս մրցաշրջանի ժամանակ խաղադաշտ դուրս չի եկել։ Մարոկկոյի հավաքականի կազմում խաղացել է երեք անգամ, 1992 թվականին Իսպանիայում ամառային օլիմպիադայի ժամանակ` ելույթ ունենալով Հարավային Կորեայի, Շվեդիայի և Պարագվայի դեմ խմբային փուլի խաղերում։

1998 թվականին Բուրկինա-Ֆասոյում անցկացված Աֆրիկայի ազգերի գավաթի առաջնության ընթացքում Մարոկկոյի հավաքականի կազմում անցկացրել է երեք հանդիպում. խմբային փուլում Մոզամբիկի և Եգիպտոսի, քառորդ եզրափակիչում` Հարավաֆրիկյան հանրապետության հավաքականի դեմ խաղում։ 1998 Ֆրանսիայում անցկացվող աշխարի առաջնության ժամանակ կիսապաշտպանը հրավիրվվել է Մարոկկոյի հավաքական, որտեղ իր թիմի կազմում խաղացել է Բրազիլիայի և Շոտլանդիայի դեմ խաղերում։

2000 թվականին Գանայում և Նիգերիայում անցկացված Աֆրիկայի գավաթի առաջնությունում Աբրամին մասնակցել է միայն Նիգերիայի դեմ հանդիպմանը։

Ձեռքբերումներ
-------------

Մարոկկո Մարոկկո «**Վիդադ Կասաբլանկա**»

* Մարոկկոյի չեմպիոն (**3**)։ 1989/90, 1990/91, 1992/93
* Մարոկկոյի գավաթակիր (**3**)։ 1996/97, 1997/98, 2000/01

Ծանոթագրություններ
------------------

1. 1 2  Transfermarkt.com(բազմ․) — 2000.
2. ↑  «Morocco 1:1 South Korea» (անգլերեն) — worldfootball.net. Վերցված է 11 июля 2018-ին.
3. ↑  «Sweden 4:0 Morocco» (անգլերեն) — worldfootball.net. Վերցված է 11 июля 2018-ին.
4. ↑  «Paraguay 3:1 Morocco» (անգլերեն) — worldfootball.net. Վերցված է 11 июля 2018-ին.
5. ↑
6. ↑
7. ↑
8. ↑
9. ↑
10. ↑  «Nigeria 2:0 Morocco» (անգլերեն) — worldfootball.net. Վերցված է 11 июля 2018-ին.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | FootballDatabase.eu · National Football Teams.com · Soccerway · Transfermarkt (խաղացող) · Transfermarkt (մարզիչ) · worldfootball.net (խաղացող) · ԹՖՖ (խաղացող) · ՖԻՖԱ |

 |
**Օլգա Վլադիմիրի Ռոժանսկայա** (ռուս.՝ Рожанская, Ольга Владимировна, դեկտեմբերի 25, 1951(1951-12-25), Մոսկվա, ԽՍՀՄ - ապրիլի 28, 2009(2009-04-28), Սիցիլիա, Իտալիա), ռուս բանաստեղծ։

Կենսագրություն
--------------

Ծնվել է ֆիզիկոս Վ. Ռոժանսկովայի և մաթեմատիկայի պատմաբան Մ. Ռոժանսկոյի ընտանիքում։ Մանուկ ժամանակ նա շատ ժամանակ անցկացրել է Դոնի Ռոստովում, իր պապիկի` բնախոս Ն. Ռոժանսկովայի ընտանիքում։ Սովորել է համար երկու ֆիզիկամաթեմատիկական դպրոցում, որտեղ ծանոթացել է Անատոլի Հակոբսոնի հետ, ում նա մինչև կյանքի վերջ համարում էր իր հիմնական ուսուցիչը։ 1968 թվականին ընդունվել է Մոսկվայի պետական համալսարանի մեխանիկամաթեմատիկական ֆակուլտետը, բայց չորրորդ կուրսից վտարվել է այլախոհ գործունեության համար և ավարտել է Կալինյան համալսարանը։ Աշխատել է Ռուսաստանի գիտությունների ակադեմիայի գիտական և տեխնիկական տեղեկատվության համառուսական ինստիտուտում, Մոսկվայի մի շարք համալսարաններում դասավանդել է մաթեմատիկա։

1993 թվականից գրողների միության անդամ է։

Նա մահացավ Սիցիլիա կղզում, խեղդվել է փոթորկի ժամանակ։

Ստեղծագործություններ
--------------------

Ռոժանսկայի բանաստեղծությունները հրատարակվել են Անատոլի Ալեքսանդրովի «Ռոմանսները» (1978 թվական) և «Թատերական երգեր» գրքերում (1980 թվական)՝ որպես ռոմանսի տեքստեր։ Բանաստեղծությունների առաջին անկախ հրատարակչությունը տեղի է ունեցել 1988 թվականին՝ «*Юность*» ամսագրում «Փորձարկման վահանակ» խորագրի ներքո։ Հրատարակվել է «*Континент*» ամսագրում և «*Русская мысль*» թերթում։

Մատենագրություն
---------------

* Ռուսերեն բանաստեղծություններ — Մ. 1993 թվական. - 112 էջ։
* Ճանապարհ դեպի քաղաք — Մ. 1996 թվական. - 60 էջ։
* Carmen Saeculare — Մ. 2006 թվական. - 72 Էջ։
* Երկնային էլիզիա — Մ. 2013 թվական. -116 էջ։
* Ընտրյալ բանաստեղծություններ— Մ. Պրաբել-2000, 2017 թվական։

Ռոժանսկայի պոեզիայի մասին
-------------------------

* Անատոլի Գելեսկուլ։ Բանաստեղծություններ ուղղաձիգ գծով // Օ. Ռոժենսկայա.«*Элизий земной*»: — էջեր. 107—114:
* Բախիտ Կենժեև։ *Рожанская*
* Օլգա Մերսոն։ *О поэзии Ольги Рожанской*
* Օլգա Մերսոն։ *О судьбе и творчестве Ольги Рожанской*
* Կիրիլ Անկուդինով։ *Другие*:

Ծանոթագրություններ
------------------

1. ↑  Анкудинов К. Другие // «Октябрь», 2002, № 11.

Արտաքին հղումներ
----------------

* Օլգա Ռոժանսկայայի ստեղծագործական երեկո Մայակովսկու թանգարանում, 2006 (տեսանյութ)։
* Օլգա Ռոժանսկայա էջ «Մոսկվայի համալսարանի բանաստեղծները» կայքում։
* Օլգա Ռոժանսկայա էջ Facebook-ում։

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | GND: 1051680018 · VIAF: 308730291 · WorldCat VIAF: 308730291 |

 |
**Հռոմեական կամուրջ (Կորդովա)** (իսպ.՝ Puente Romano), կամուրջ Իսպանիայի հարավում։ Գտնվում է Անդալուզիայի Կորդովա քաղաքի պատմական կենտրոնում։ Կամրջի նախօրինակը կառուցվել է Գվադալկիվիր գետի վրա, որը կառուցվել է դեռևս 1-ին դարում և այդ ժամանակից ի վեր բազմիցս վերակառուցվել։ Ներկայիս կառույցի մեծ մասը թվագրվում է 8-րդ դարին՝ մավրիտանական վերակառուցմանը։ Այն ընդգրկված է *Sotos de la Albolafia* փոքր արգելոցում։

Պատմություն
-----------

Կամուրջը կառուցվել է հռոմեացիների կողմից, մ.թ.ա. I դարի սկզբին։ Հնարավոր է, որ այն փոխարինել է նախորդ՝ փայտե կառույցին։ Ներկայումս, իսլամական վերակառուցման արդյունքում, կամուրջն ունի 16 արկադ, մեկ հատով քիչ, քան սկզբում, և ընդհանուր երկարությունը կազմում է 247 մետր։ Լայնությունը մոտ 9 մետր է։

Via Augusta ճանապարհը, որ կապում է Հռոմը Կադիսին, ամենայն հավանականությամբ անցնում էր դրա վրայով։ Հին իսլամական տիրապետության ժամանակ մուսուլմանական կառավարիչ Ալ-Սամհ Իիբն Մալիկ ալ-Խավլանին պատվիրեց կառուցել մի կամուրջ հին հռոմեական կամրջի ավերակների վրա։ Միջնադարում, Կալահորրա աշտարակը և Պուերտա դել Պուենտե դարպասը կառուցվել են կամրջի հարավային և հյուսիսային հատվածներում (վերջինս այժմ 16-րդ դարի վերակառուցումն է)։ Ներկայիս կամրջի չափսը վերակառուցման և ընդլայնվելու արդյունքն է։ Կամարները պատկանում են հայտնի Մավրերի ճարտարապետությանը, ինչը գերակշռում է քաղաքում։ 17-րդ դարում Սբ. Ռաֆայելին պատկերող քանդակը դրվել է կամրջի կենտրոնում, որը Բեռնաբե Գոմես դել Ռիոյի ստեղծագործությունն է։

Իր պատմության ընթացքում կամուրջը վերականգնվել և վերանորոգվել է մի քանի անգամ (մասնավորապես 10-րդ դարում), և այժմ միայն 14-րդ և 15-րդ կամարներ են բնօրինակներ։ Այն լայնորեն վերականգնվել է 2006 թվականին։

Աղբյուրներ
----------

* Colin O’Connor: *Roman Bridges*, Cambridge University Press 1993, 0-521-39326-4, pp. 103 (SP7)
* Ahmed Mohammed al-Maqqari: *Nafhu at-Teeb min Ghosni al-Andalusi ar-Rateeb*, pp. 480

Ծանոթագրություններ
------------------

1. 1 2 3 4  Անդալուսիայի մշակութային ժառանգության թվային ուղեցույց (իսպ.)

Արտաքին հղումներ
----------------

* Page at Structurae website (անգլ.) (գերմ.) (ֆր.)
* Page at Cordoba24 website (անգլ.)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Հռոմեական կամուրջ (Կորդովա)» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | VIAF: 316735488 · WorldCat VIAF: 316735488 |

 |
Անվան այլ կիրառումների համար տե՛ս՝ Մակեդոնիայի դրոշ

**Հունական Մակեդոնիայի դրոշ** (հուն․՝ Σημαία της Μακεδονίας), Հունաստանի ամենամեծ երկրամասի՝ Մակեդոնիայի ազգային դրոշը։

Այն իրենից ներկայացնում է կապույտ ֆոնի վրա գտնվող վիրջինյան աստղ՝ ճառագայթող տասնվեց շողերով։ Այն կիրառվում է Հունաստանի Հանրապետության երեք պերիֆերիաներում (Արևելյան Մակեդոնիա, Կենտրոնական Մակեդոնիա և Արևմտյան Մակեդոնիա) և դրանց կազմի մեջ մտնող տարածաշրջանային միավորներում՝ նոմոսներում։

Այն նաև հունական մակեդոնացիների ազգային խորհրդանիշն է։ Այս դրոշն օգտագործվում է նաև Ամերիկայի Միացյալ Նահանգների ու Ավստրալիայի համամակեդոնական շարժումներում, ինչպես նաև առևտրական-տնտեսական հիմնարկություններում։

Հարավսլավիայի անկումից և Հյուսիսայն Մակեդոնիայի տարածքում Մակեդոնիայի Հանրապետության ստեղծումից հետո նույն դրոշը, որոշակի փոփոխություններով դարձել է նորաստեղծ պետության ազգային խորհրդանիշերից մեկը։ Մակեդոնիայի Հանրապետության դրոշի վրա կապույտ ֆոնը փոխարինված է կարմիրով։

Տես նաև
-------

* Մակեդոնիայի Հանրապետության դրոշ
* Հունաստանի դրոշ

Ծանոթագրություններ
------------------

1. ↑  «Ամերիկայի Միացյալ Նահանգների համամակեդոնական ասոցացիա». Արխիվացված է օրիգինալից 2012 թ․ հունիսի 8-ին. Վերցված է 2008 թ․ հոկտեմբերի 25-ին.
2. ↑  «History of Macedonia». Պան-մակեդոնական ցանց. Արխիվացված օրիգինալից 2012 թ․ հունիսի 8-ին. Վերցված է 2008 թ․ հոկտեմբերի 25-ին.
3. ↑  «Մելբուրնի և Վիկտորիայի համամակեդոնական ասոցացիա». Արխիվացված է օրիգինալից 2012 թ․ հունիսի 8-ին. Վերցված է 2008 թ․ հոկտեմբերի 25-ին.

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Flags of the World |
|  |
| Բառարաններ և հանրագիտարաններ | Բրիտանիկա |

 |

|  |
| --- |
| 
  **Հունաստան**   **Եվրոպական միություն**
 |
**Դմիտրի Ալեկսանդրովիչ Իգնատենկո** (բելառուս․՝ Дзмітрый Аляксандравіч Ігнаценка, փետրվարի 1, 1995(1995-02-01), Գոմել, Բելառուս), բելառուս պաշտպան, «Գոմել» ակումբի պաշտպան։

կարիերա
-------

### Ակումբային

Կարիերան սկսել է «Գոմելի» կազմում, 2013 թվականի խաղում երկրորդ կազմում։ 2014 թվական հուլիսի 13-ին նորամուտը նշեց «Գոմելի» հիմնական կազմում «Նաֆտանա» ակումբի դեմ խաղում, փոխարինման դուրս գալով խաղի 89-րդ րոպեին։ Մրցաշրջանի վերջում նա սկսել է մշտապես ընդգրկվել էիմի հինական կազմում՝ որպես կենտրոնական պաշտպան։ 2014 թվականի դեկտեմբերին նա երկարաձգել է պայմանագիրը՝ «Գոմելի» ակումբի կազմում։

### Վիճակագրություն

| մրցաշրջան | դիվիզիոն | ակումբ | երկիր | խաղեր | գոլեր |
| --- | --- | --- | --- | --- | --- |
| 2013 | դուբլ | Գոմել | Բելառուս | 26 | 2 |
| 2014 | Դ1 | Գոմել | Բելառուս | 10 | 1 |
|

### Միջազգային

Նա խաղացել է Բելառուսի երիտասարդական հավաքականի (մինչև 19 )։ 13, 2014թվականների Օգոստոսին Նա իր դեբյուտը նշել է Բելառուսի երիտասարդական հավաքականի կազմում Ուկրաինայի դեմ ընկերական խաղի ժամանակ։

Ծանոթագրություններ
------------------

1. 1 2  Transfermarkt.com(բազմ․) — 2000.
2. 1 2
3. ↑  «Гомель» продлил контракт с Игнатенко

Արտաքին հղումներ
----------------

* Ֆուտբոլիստի էջը *Sports.ru* կայքում
* Ֆուտբոլիստի էջը *soccerway.com* կայքում(անգլ.)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | FootballDatabase.eu · FootballFacts.ru · Soccerway · teams.by · Transfermarkt (խաղացող) · Պրեսբոլ |

 |
**Դարկո Դունիչ** (սերբ.՝ Дарко Дуњић / Darko Dunjić; փետրվարի 8, 1981(1981-02-08), Կրալևո, ՀՍՖՀ), սերբ ֆուտբոլիստ, պաշտպան։

Կենսագրություն
--------------

### Ակումբային կարիերա

Խաղալ սկսել է հայրենի քաղաքի «Սլոգա» թիմում։ Այնուհետև տեղափոխվել է սերբիական հայտնի «Ցրվենա Զվեզդա» ակումբ։ 2001 թվականին տեղափոխվել է «Սպարտակ» (Սուբոտիցա), որտեղ անցկացրել է երկու տարի և մեկնել է «Բանատ»։ 2005 թվականին տեղափոխվել է ուկրաինական «Կրիվբասս» ակումբ։ 2007 թվականին տեղափոխվել է Լուգանսկի «Զարյա» ակումբ, որտեղ դարձել է թիմի առաջնորդներից մեկը, բայց մրցաշրջանի ավարտից հետո հանվել է տրանսֆերի։ Նրա ծառայություններով հետաքրքրված էին «Լիվերնո»-ն և «ՆԱԿ Բրեդա»-ն, բայց նրան 150 հազար եվրոյի դիմաց գնեց «Բաստիա» ակումբը, որի հետ էլ Դարկոն կնքեց երեք տարվա պայմանագիր։

### Կարիերան հավաքականում

Սերբիայի հավաքականում ոչ մի անգամ չի խաղացել, փոխարենը հանդես է եկել Հարավսլավիայի պատանեկական և երիտասարդական հավաքականներում։

Անձնական կյանք
--------------

Դունիչը ամուսնացել է 2007 թվականի հուլիսի 1-ին Սերբիայում։ Իր ապագա կնոջ հետ ծանոթացել է ամուսնանալուց հինգ տարի առաջ իր լավագույն ընկերոջ միջոցով։ Այդ ժամանակ նա դեռ հանդես էր գալիս «Ցրվենա Զվեզդա» ակումբում, իսկ նրա կինը սովորում էր Բելգրադի մանկավարժական համալսարանում։ 2,5 տարի անց հեռացել է Ուկրաինա, բայց այդ ընդհանրապես չի ազդել նրանց հարաբերությունների վրա։ Նա միշտ մոտ է գտնվել Կրիվոյ Ռոգին, հաճախ մեկնել է Սերբիա։ Նրանց հարսանիքին ներկա է գտնվել Միրկո Բունևչևիչը և այդ ժամանակների «Զարյա»-յի գլխավոր մարզիչ Ալեքսանդր Կոսևիչը։

Ծանոթագրություններ
------------------

1. 1 2  Transfermarkt.com(բազմ․) — 2000.
2. ↑  Революционеры
3. ↑  Дунич: «Думаю, что Луганск супруге понравится»

Արտաքին հղումներ
----------------

* Խաղացողի պաշտոնական կայք Արխիվացված 2012-08-07 Wayback Machine(սերբ.)
* Պրոֆիլը *transfermarkt.com* կայքում(անգլ.)
* Պրոֆիլը weltfussball.de կայքում(գերմ.)
* Վիճակագրությունը ww17.soccerdatabase.eu կայքում
* Վիճակագրությունը Ուկրաինայի ֆուտբոլի ֆեդերացիայի կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | FootballDatabase.eu · Soccerway · Transfermarkt (խաղացող) · worldfootball.net (խաղացող) · ՈւՖԱ |

 |
**«Քուն»** (գերմ.՝ Der Traum), հրեական ծագումով գերմանացի գեղանկարիչ, գերմանական Էքսպրեսիոնիզմի վառ ներկայացուցիչ, «Կապույտ հեծյալ» նկարչական միության մասնակից և գլխավոր կազմակերպիչ Ֆրանց Մարկի նկարներից։ Այս ստեղծագործությունը հեղինակը վրձնել է 1912 թվականին։ Յուղաներկով կտավի չափերն են 105,5 × 135,5 սմ։

Այսօր «Քուն» ստեղծագործությունը պահպանվում և ցուցադրվում է Տիսեն-Բորնեմեսի թանգարանում (Մադրիդ, Իսպանիա)։

Նկարագիր
--------

Ֆրանս Մարկը «Քուն» ստեղծագործությունում վարպետորեն արտացոլել է «օրգանական ռիթմը՝ աշխարհում ամեն ինչը»․ այստեղ կիրառվել է իտալական ֆուտուրիզմն ու ֆրանսիական կուբիզմը։ Կոմպոզիցիան արված է դինամիկ գծերով, որոնք դուրս են գալիս առաջին պլանի ֆիգուրից՝ քնած մերկ կնոջից, որը դարձել է ներդաշնակության խորհրդանիշ՝ մարդկային կյանքը կապելով կենդանիների թագավորությանը։ Հեղինակը կտավում պատկերել է տարբեր էություններ, որոնք կարծես կնոջ երզում են հայտնվել։ Դրանց գույները խորհրդանշական են․ կապույտը՝ տղամարդկային սկիզբն է, դեղինը՝ կանացիությունն ու բարիությունը։

Պատմություն
-----------

«Քուն» ստեղծագործությունը Ֆրանց Մարկը նվիրել է ռուս նկարիչ, գրաֆիկ, արվեստի տեսաբան, աբստրակցիոնիզմի հիմնադիրներից Վասիլի Կանդինսկուն 1912 թվականի վերջում կամ 1913 թվականի տարեսկզբին։ Կանդինսկին փոխադարձ Մարկին է նվիրել իր «Իմպրովիզացիա 12։ Ձիավոր» կտավը։ Երբ Կանդինսկին գտնվում էր Ռուսաստանում (1914-ից 1921 թվականներին), «Քուն» նկարը ի պահ է տալիս գերմանացի նկարչուհի և գրաֆիկ, էքսպրեսիոնիզմի, քսաներորդ դարասկզբի մյունխենյան ավանգարդիստական արվեստի ներկայացուցիչ Գաբրիելա Մյունտերին․ ըստ Մարկի հրահանգի նկարը ցուցադրվել է Մյունխենում և Վիսբադենում կազմակերպված ցուցահանդեսներին։ Տարիներ անց, երբ ամերիկացի նկարչուհի, աբստրակցիոնիստ ու կոլեկցիոներ Քեթրին Դրեյերն այցելում է Կանդինսկուն Բաուհաուզում, «Քունն» ընտրվում է Ժամանակակից արվեստի միջազգային ցուցահանդեսին ցուցադրելու համար, որն անցկացվել է Նյու Յորքում և ամերիկյան այլ քաղաքներում 1926 և 1927 թվականներին։

Ծանոթագրություններ
------------------

1. ↑
2. ↑
3. 1 2 3 4  «The Dream». *Museo Nacional Thyssen-Bornemisza* (անգլերեն). Վերցված է 2023 թ․ հոկտեմբերի 12-ին.

Գրականություն
-------------

* Национальный музей Тиссен-Борнемиса. Краткий путеводитель по музею = Museo Nacional Thyssen-Bornemisza / пер. Н. Носенко, С. Самарина. — Мадрид: Музей Тиссен-Борнемиса, 2019. — С. 39. — 73 с. — ISBN 978-84-15113-22-5

Արտաքին հղումներ
----------------

* «Քուն» ստեղծագործությունը» Տիսեն-Բորնեմեսի թանգարանի կայքում(անգլ.)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Քուն (նկար, Ֆրանց Մարկ)» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | RKDimages |

 |
**Մեյսոն Տրաֆֆորդ** (անգլ.՝ Mason Trafford, օգոստոսի 21, 1986(1986-08-21), Բոյնտոն Բիչ, Ֆլորիդա, Պալմ Բիչ շրջան, Ֆլորիդա, ԱՄՆ), ծագմամբ կանադացի ֆուտբոլիստ, հյուսիսամերիկյան լիգայի Մայամի ակումբի ֆուտբոլիստ։

Վաղ տարիներ
-----------

Ծնվել է Ֆլորիդա նահանգի Բոյնտոն-Բիչում քաղաքում։ Նրանք ընտանիքով տեղափոխվեցին Վանկուվեր։ Միջնակարգ դպրոցում սովորելիս հետաքրքրվում էր ֆուտբոլով։

Պատանեկան և սիրողական կարիերա
-----------------------------

Դպրոցական տարիներին սկսել է խաղալ Նորտ Շորտ Սելեկտս ակումբում։ Այնուհետև, Ռոման Տիլսի ղեկավարությամբ նա երկու տարի հանդես է եկել Բրիտանական Կուլումբիայի ազգային հավաքականում։ Սովորելով Ռոմանա Տիլսայի դպրոցում, հնարավորություն է ստացել մասնակցել Բավարիա-յի Այաքսի ՆԱԿ-ի Մյունխեն 1860-ի պատանեկան թիմերում։ Այնուհետև անց է կացրել 4 տարի Նևադայի համալսարանի հավաքականում։ Նա թիմի ավագն էր։

Մասնագիտական կարիերա
--------------------

2005-2007 թվականը խաղացել է Վանկուվեր Ուայտկեպս երիտասարդական ակումբում։ 2008 թվականի հունիսին Տրաֆֆորդը մեկ տարվա պայմանագիր է կնքել Վանկուվեր Ուայտկեպս ակումբի հետ։ Այս ակումբի կազմում խաղացել է 14 խաղ, և իր նորամուտը նշել է 2008 թվականի օգոստոսի 15-ին։ 2008 թվականի դեկտեմբերի 3-ին երկարաձգել է պայմանագիրը ակումբի հետ։ 2009 թվականին խաղացել է 24-րդ խաղը Վանկուվեր Ուայտկեպս ակումբում, և ակումբի հետ անց է կացել USL-ի եզրափակիչ, որտեղ պարտություն է կրել Մոնրեալ Իմպակտից։ 2010 թվականին խաղացել է Ռեալ Մերիլենդ Մոնարխս ակումբում։ 2010 թվականի օգոստոսի 29 տեղափոխվել է Մարիեխամն ակումբ, կնքելով երկու տարվա պայմանագիր։ 2011 թվականին անց է կացրել 28 խաղ Մարիեխանմ ակումբում՝ խփելով մեկ գոլ։

Անձնական կյանք
--------------

Նա ավարտել է Նևադայի համալսարանը` մասնագիտությամբ հաշվապահ է, և ունի բակալավրի աստիճան։

Ծանոթագրություններ
------------------

1. 1 2  Transfermarkt.com(բազմ․) — 2000.
2. 1 2  FBref.com(բազմ․)
3. 1 2  «Արխիվացված պատճենը». Արխիվացված է օրիգինալից 2008 թ․ հոկտեմբերի 20-ին. Վերցված է 2017 թ․ հոկտեմբերի 31-ին.
4. ↑  «Արխիվացված պատճենը». Արխիվացված է օրիգինալից 2009 թ․ փետրվարի 24-ին. Վերցված է 2017 թ․ հոկտեմբերի 31-ին.
5. ↑  «IFK Mariehamn — Fotboll». Արխիվացված է օրիգինալից 2011 թ․ հուլիսի 13-ին. Վերցված է 2017 թ․ հոկտեմբերի 31-ին.
6. ↑  *Jalkapallokirja 2012*, s. 436

Արտաքին հղումներ
----------------

* Պրոֆիլը *transfermarkt.com* կայքում(անգլ.)
* Ֆուտբոլիստի էջը *soccerway.com* կայքում(անգլ.)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Մեյսոն Տրաֆֆորդ» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | CanadaSoccer.com · FootballDatabase.eu · National Football Teams.com · Soccerway · Transfermarkt (խաղացող) |

 |
*Վիքիպեդիայում կան հոդվածներ Երիցյան ազգանունով այլ մարդկանց մասին։*

**Հակոբ Երիցյան** (մայիսի 20, 1915(1915-05-20), Տրապիզոն, Օսմանյան կայսրություն - հունիսի 26, 2002(2002-06-26), Երևան, Հայաստան), հայ վինագործ։

Վինագործ Սամվել Երիցյանի հայրն է։

Կենսագրություն
--------------

Հակոբ Երիցյանը ծնվել է Տրապիզոնում։ Վինագործություն սովորել է վարպետ Շահեն Երիցյանի Ղանթարի արհեստանոցում։ 1930 թվականից եղել է Հրատպետկոմի ենթակայությամբ գործող արհեստանոցի վարպետ, որտեղ էլ ձեռք է բերել հմուտ մանդոլին պատրաստողի համբավ։ 1933-1935 թվականներին եղել է «Հայֆիլմ» կինոստուդիայի լուսանկարիչը։ Առաջին ջութակը պատրաստել է 1938 թվականին՝ Պետօպերայի ջութակահար Լիպարիտ Առաքելյանի պատվերով։ 1941-1945 թվականներին մասնակցել է Երկրորդ համաշխարհային պատերազմի Արևելյան ռազմաճակատի (*«Հայրենական մեծ պատերազմ»*) գործողություններին։ 1946-1951 թվականներին աշխատել է Երևանի կենտրոնական ունիվերմագում՝ որպես երաժշտական նվագարանների բաժնի վարիչի տեղակալ։ 1956 թվականին առաջին անգամ մասնակցել է Մոսկվայում կայացած համամիութենական մրցույթին, որտեղ նրա ներկայացրած ջութակն արժանացել է խրախուսական մրցանակի։ 1963 թվականին պատրաստել է 30 սազ Բաքվի Գագարինի անվան մշակույթի տան պատվերով։ 1965 թվականին եղել է Երևանի Ռոմանոս Մելիքյանի անվան երաժշտական ուսումնարանի լարային գործիքների վերանորոգման պրակտիկ պարապմունքների ուսուցիչ։ Հայտնի է եղել որպես դասական նվագարաններ վերանորոգող վարպետ։

1960-1980-ական թվականներին ստեղծել է ազգային այնպիսի նվագարաններ, որոնք ոչ միայն հնչողությամբ, այլև առանձնանում են նախշաձևի կատարման մանրանկարչական վարպետությամբ։ Ստեղծել է քանոն, որն ուներ ոչ թե 24, այլ 26 լարանի հնչյունաշար։ Սարդարապատի ազգագրական թանգարանում 1974 թվականին, շուրջ մեկ տարի, ցուցադրվել են վարպետի պատրաստած ժողնվագարաններից մի քանիսը։ Գործերից առանձնանում է նաև ընկուզենու ամբողջական փայտից պատրաստած քամանչան։ Վինագործի անունն իր տեղն է գտել Բրյուսելում Կլոդ Լեբեի 1985 թվականին հրատարակած անթոլոգիայի 3-րդ հատորում։

Ստեղծել է 20 ջութակ, 10 ալտ, 100 քանոն, 80 մանդոլին, 30 սազ, 10 ուդ, 5 քամանչա, 3 թառ, 1 սանթուր։ Գերմանիայի Այզենախ քաղաքի Բախի տուն-թանգարանում է գտնվում Երիցյանի պատրաստած քանոնը։

Ծանոթագրություններ
------------------

1. ↑  Հակոբ Երիցյանի կենսագրությունը avproduction կայքում(չաշխատող հղում)

Արտաքին հղումներ
----------------

* Հակոբ Երիցյան
**«Գնչուական Մադոննա»** (իտալ.՝ Madonna zingarella), իտալացի գեղանկարիչ, վենետիկյան դպրոցի ներկայացուցիչ Տիցիանի նկարը (շուրջ. 1490-1576)։ Ստեղծվել է 1511-1512 թվականներին (այլ տվյալներով՝ 1910-1911)։ Այն ստեղծվել է ավելի շատ տանը պահելու, ոչ թե եկեղեցու համար։ Պահվում է Վիեննայի Արվեստի պատմության թանգարանում (ինվ. № GG 95)։

Նկարագրություն
--------------

Նկարը, որում պատկերված է Մարիամ Աստվածածինը նորածնի հետ, նկարչի ստեղծագործության վաղ շրջանի առաջին և առավել հայտնի նկարներից է։ «Գնչուական Մադոննան» այդպես է կոչվել Մադոննայի աչքերի մուգ գույնի և թուխ մաշկի պատճառով։ Ֆիգուրների բրգաձև կառուցվածքը, անկախ բնանկարի պատկերումից, հիշեցնում է Ջովաննի Բելլինիի և Ջորջոնեի աշխատանքները։ Այս աշխատանքում բացահայտվել են Տիցիանի տաղանդի անհատական հատկանիշները՝ նյութական կերպարայնության էներգետիկ պոռթկումը, գույների չափազանց նուրբ աստիճանավորումը, որոնք պատկերում են պատկերված առարկաների ծավալը և անգերազանցելի զգացմունքայնությունը։

Մարիամի ու նորածնի անթերի եռանկյունաձև դիրքը և նրանց ետևում տեսքի նոսր մթնոլորտը կենդանանում են ծաղիկների նուրբ համադրության շնորհիվ, որոնք հիմնականում վերցվել են Ջորջոնեից։ Այս կտավի վրա նկարիչը արտացոլել է Վենետիկի մթնոլորտը. հետին պլանում լեռները լուծվում են մաքուր մթնոլորտում՝ ստեղծելով նուրբ ծաղիկների նրբագեղ սիմֆոնիա, որոնք հիանալի ներդաշնակում են Կույս Մարիամի փարթամ զգեստի կարմիր, կանաչ և սպիտակ գույների հետ։ Տիցիանը, ի տարբերություն իր ուսուցիչների, ունի բացառիկ ինտուիցիան դեմքի վերաբերյալ, որն արտացոլվել է Մադոննա-գնչուհու և մանկան արտասովոր, լարված հայացքներում։

Կտավը 1659 թվականից եղել է էրցհերցոգ Լեոպոլդ Վիլհելմի Ավստրիացու հավաքածուում։

Ծանոթագրություններ
------------------

1. 1 2 3 4 5 6 7 8 9 10
2. ↑
3. ↑  Jaffé, 74: "about 1511"; KM: "um 1510"
4. ↑  Jaffé, 74; Brown, 56, 58

Գրականություն
-------------

* *Вольфганг Прохаска.* «Венский музей истории искусств. Живопись». — Лондон: Scala Publishers, 2011. — 128 с. — («Музеи мира»). — 7000 экз. — ISBN 978-34-065-2756-2
* «Музей истории искусства. Вена». Под редакцией Сильвии Боргези. = Kunsthistorisches Museum. Vienna. — /Пер. с ит. — М.: ЗАО «БММ», 2007. — 144 с. — (Великие музеи мира). — 3000 экз. — ISBN 978-88-370-2769-8
* *Йен Дж. Кеннеди.* «Тициан. 1490—1576» = «Titian». — М.: Taschen/Арт-Родник, 2007. — 96 с. — 3000 экз. — ISBN 978-5-9794-0028-0

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Գնչուական տիրամայր» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | RKDimages |
|  |
| Չափորոշչային վերահսկողություն | GND: 4791675-8 · VIAF: 198562382 · WorldCat VIAF: 198562382 |

 |
*Վիքիպեդիայում կան հոդվածներ Երիցյան ազգանունով այլ մարդկանց մասին։*

**Խաչիկ Մամիկոնի Երիցյան** (1918, Ղրղի, Հայաստան - 1993), հայ մանկավարժ, ԽՄԿԿ անդամ (1944), Երկրորդ համաշխարհային պատերազմի Արևելյան ռազմաճակատի (*«Հայրենական մեծ պատերազմ»*, 1941-1945) գործողությունների մասնակից։

Կենսագրություն
--------------

Խաչիկ Երիցյանը ծնվել է 1918 թվականին, Շամշադինի շրջանի Ղըրղի (այժմ՝ Արծվաբերդ) գյուղում։ Միջնակարգ կրթությունն ստացել է հայրենի գյուղում։ Դպրոցում սովորելուն զուգընթաց 1935-1938 թվականներին աշխատել է գյուղի բնակչության անգրագիտության վերացման դպրոցում։ Միջնակարգն ավարտելուց հետո 1938 թվականին ընդունվել է Երևանի Խաչատուր Աբովյանի անվան մանկավարժական ինստիտուտի պատմության ֆակուլտետը։

Ինստիտուտը չավարտած Երիցյանը զորակոչվել է կարմիր բանակ և ծառայությունն սկսել 155-րդ հրաձգային բրիգադում։ Սեպտեմբերին Մարուխի լեռնանցքում տեղի ունեցող կատաղի մարտերում Երիցյանի գունդը ազատագրել է Կովկասի նախալեռները և Մարուխի սառցադաշտը։ Մարտերից մեկում Խաչիկը վիրավորվել է, տեղափոխվել հոսպիտալ և 1943 թվականին զորացրվել է բանակից։

Զորացրվելուց հետո Երիցյանը ավարտել է մանկավարժական ինստիտուտի աշխարհագրության ֆակուլտետը։ Աշխատել է «Ավանգարդ» թերթի խմբագրությունում որպես գրական աշխատող։ Մինչև կենսաթոշակի անցնելը աշխատել է Երևանի Օրջոնիկիձեի շրջանի № № 64, 47, 6 դպրոցների ուսմասվար։

1944 թվականին ընդունվել է ԽՄԿԿ շարքերը։

Պարգևատրվել է «Մարտական ծառայությունների համար», «Կովկասի պաշտպանության համար» և ուրիշ մեդալներով։

Խաչիկ Երիցյանը մահացել է 1993 թվականին։

Պարգևներ
--------

* «Մարտական ծառայությունների համար» մեդալ
* «Կովկասի պաշտպանության համար» մեդալ

Ծանոթագրություններ
------------------

1. 1 2 3  Հայաստանի ուսուցիչները Մեծ հայրենականում։ 3 գիրք։ Հարությունյան, Աշոտ Հովսեփի, Մելքումյան, Հայկազ Ստեփանի, Սուքիասյան, Աղվան Ղազարի։ Երևան, «Լույս», 1987:
**Ժան Պոլ Յովի Դյուսեխ** (ֆր.՝ Jean-Paul Yaovi Dosseh Abalo, հունիսի 26, 1975(1975-06-26), Լոմե, Տոգո), տոգոցի ֆուտբոլիստ, պաշտպան։

Հանդես է եկել Տոգոյի ֆուտբոլի ազգային հավաքականում։

Կենսագրություն
--------------

### Ակումբային գործունեություն

1991 թվականից սկսել է հանդես գալ իր հայրենի Տոգոյի Լոմե քաղաքի «Ագազա» հավաքականում։ 1993 թվականին տեղափոխվել է Շատորուի «Սեն Կրիստոֆ» ֆրանսիական ակումբ, որը հանդես է եկել Ֆրանսիայի սիրողական առաջնությունում։ Թիմի կազմում անցկացրել է 29 խաղ և խփել 1 գոլ։

1995 թվականի ամռանը պայմանագիր կնքեց «Ամեն» ֆուտբոլային ակումբի հետ, որը հանդես է եկել Ֆրանսիայի 2-րդ լիգայում։ 1999/00 մրցաշրջանում ակումբը զբաղեցրել է 18-րդ տեղը Լիգա 2-ին մասնակցող քսան ֆուտբոլային ակումբներից և դուրս մնացել Ֆրանսիայի 3-րդ լիգայից։ Հաջորդ մրցաշրջանում՝ Ֆրանսիայի 3-րդ լիգայում «Ամենը» կարող էր ստանալ արծաթե գավաթ, զիջելով միայն «Գրենոբլ» ֆուտբոլային ակումբին՝ վերադառնալով երկրորդ լիգա։ Ֆրանսիայի գավաթի ժամանակ թիմն անցել է եզափակիչ, որտեղ զիջել է «Ստրասբուրգին» տասնմեկ մետրանոցների շարքով։ Աբալոն միակն էր իր խմբից, որ Խոսե Լուիս Չիլավերտիի դարպասին չի կարողացել իրականացնել տասնմեկ մետրանոց։ «Ամենում» Աբալոն խաղաց 10 տարի, թիմում խաղաց 273 խաղ և խփեց 7 գոլ։

2005/06 թվականների մրցաշրջանի առաջին կեսն անցկացրել է «Դյուկերկում», որտեղ խաղացել է 4 խաղ։ Հետո նա տեղափոխվել է կիպրոսական «ԱՊՈԷԼ» ֆուտբոլային ակումբ, որտեղ դարձել են Կիպրոսի գավաթի տերերը և բրոնզե մրցանակակիր Կիպրոսի չեմպիոնատում։ Կիպրոսի առաջնությանը անցկացրել է 3 խաղ։ 2006 թվականի ամռանը պայմանագիր կնքեց Պիրեյ քաղաքում գտնվող հունական «Էթնիկոս» ֆուտբոլային ակումբի հետ։ Թիմի կազմում խաղացել է 9 խաղ։ Նրա հաջորդ ակումբը դարձել է սուդանական «Ալ Մերեյխ» ֆուտբոլային ակումբը, որտեղ նա խաղացել է երկու մրցաշրջանի ընթացքում։ Իր ֆուտբոլային գործունեությունը նա ավարտել է «Դեոլ» ակումբում Ֆրանսիայի վեցերորդ դիվիզիոնից։

Ծանոթագրություններ
------------------

1. ↑
2. 1 2  Transfermarkt.com(բազմ․) — 2000.
3. 1 2  Արգենտինական ֆուտբոլի տվյալների շտեմարան (իսպ.)
4. ↑  Бесподобный Чилаверт открывает «Страсбуру» дорогу в Европу(չաշխատող հղում)
 / Советский спорт

Արտաքին հղումներ
----------------

* Պրոֆիլը *transfermarkt.com* կայքում(անգլ.)
* Վիճակագրութունը *National Football Teams* կայքում(անգլ.)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | BDFA · FootballDatabase.eu · Kicker.de · LFP · National Football Teams.com · Soccerbase (խաղացող) · Soccerway · Sportbox.ru · playmarkerstats.com (մարզիչ) · Transfermarkt (խաղացող) · Transfermarkt (մարզիչ) · worldfootball.net (խաղացող) · ՖԻՖԱ |

 |
**Բրիոնի** (իտալ.՝ Brioni), իտալական հայտնի նորաձևության տուն և նորաձևության բրենդ։ Ֆիրմայի անվանումն առաջացել է իտալական Բրիոնի կղզեխմբի անվանումից։

Պատմություն
-----------

Ընկերությունը հիմնադրվել է Նազարենո Ֆոնտիկոլիի և Գաետանո Սավինիի կողմից Երկրորդ համաշխարհային պատերազմի ավարտից հետո՝ 1945 թվականին Հռոմում բուտիկի բացմամբ։

«Brioni» նորաձևության առաջին ցուցադրությունը տեղի է ունեցել 1952 թվականին Ֆլորենցիայի Պիտտի պալատում։ Ցուցադրությունը շատ հաջող էր և ընկերությունը ձեռք բերեց մշտական հաճախորդների մեծ բանակ ամբողջ աշխարհում։ 1954 թվականին «Brioni» ցուցադրությունների շարք անցկացրեց Նյու Յորքում և ԱՄՆ-ի ևս ութ քաղաքում։ Հենց այդ թվականին բացվեցին նոր բուտիկներ Ամերիկայում։

1990 թվականին ընկերության գլխավոր տնօրեն է դառնում Ումբերտո Անջելոնին։ Նա քայլեր է ձեռնարկում, որպեսզի ակտիվորեն ընդլայնի կանացի զգեստների արտադրությունը՝ բացելով նոր խանութներ։ Այդպես նոր խանութներ են բացվում Մումբայում, Սանկտ Պետերբուրգում, Բաքվում և այլ քաղաքներում։ Ումբերտո Անջելոնիի շնորհիվ «Brioni» արտադրանքը հայտնվեց նաև Ջեյմս Բոնդի ֆիլմերում (1995 թվականից)։

Ներկայիս ղեկավարներ Անդրեա Պերուոնը, Անտոնելա դե Սիմոնեն (ընկերության հիմնադրի ազգականները) և Անտոնիո Բիենչինին փոխարինեցին Ումբերտո Անջելոնիին 2006 թվականից։

Արտադրություն
-------------

Որպեսզի բավարարի մեծ քանակությամբ հաճախորդներին, ընկերությունը բացում է սեփական ֆաբրիկան Աբրուցոյում։ Բացի դրանից, «Brioni» է պատկանում նաև վերնաշապիկների գործարանը, որտեղ պատրաստվում են նաև կաշվե ապրանքներ և կանացի հանդերձանք։

900 դերձակ ստեղծում են տարեկան 200 մոդելից ավել տարբեր ոճի հագուստ՝ 5000 տեսակի կտորեղենից։ Հագուստի յուրաքանչյուր մաս պահանջում է 30-35 ժամվա աշխատանք։ Արտադրված արտադրանքի մեկ քառորդը գնում է անհատական պատվիրատուներին՝ 25000 բարջրաշխարհիկ հաճախորդներին։

Բուտիկներ և խանութներ
---------------------

2007 թվականի հունվարի դրությամբ «Brioni» ունի 25 խանութ, որոնցից 6-ը գտնվում են ԱՄՆ-ում։ Նյու Յորքի 52-րդ փողոցում է գտնվում ընկերության ցուցադրության դահլիճը։

Հաճախորդներ
-----------

Ընկերության հայտնի հաճախորդների թվում են՝ Ջեյմս Բելուշին, Ալ Պաչինոն, Փիրս Բրոսնանը, Դենիել Քրեյգը, Դոնալդ Թրամփը, Վլադիմիր Պուտինը։ 2016 թվականին ապրանքանիշի դեմքերը դարձան Metallica խմբի երաժիշտները։

Ծանոթագրություններ
------------------

1. ↑  "Italy's oldest tailoring firm is now challenging Savile Row with its innovative designs" / "Business Week", 2004-05-17.
2. 1 2  "Brioni Targets Richest Asians, Casual Wear After Family Feud" / Bloomberg
3. ↑  «Музыканты из Metallica отрекламируют Brioni: Явления: Ценности: Lenta.ru». lenta.ru. Վերցված է 2016 թ․ հուլիսի 10-ին.

Արտաքին հղումներ
----------------

* Официальный сайт Brioni (անգլ.)
* Brioni на Lifeinitaly.Com Արխիվացված 2010-01-14 Wayback Machine (անգլ.)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Բրիոնի» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | GND: 4414139-7 · LCCN: n96000199 · SUDOC: 050464612 · VIAF: 211813045 · WorldCat VIAF: 211813045 |

 |
**Արտակ Գեղամի Եդիգարյան** (մարտի 18, 1990(1990-03-18), Երևան, Հայկական ԽՍՀ, ԽՍՀՄ), հայ ֆուտբոլիստ է, խաղում է «Ալաշկերտ» ՖԱ-ում։

Ծնվել է Երևան քաղաքում ՝ ֆուտբոլային ընտանիքում, որը և հիմք է հանդիսացել նրա ֆուտբոլային կարիերայի համար, ինչպես նաև տունը, որը գտնվում էր Հանրապետական մարզադաշտի հարևանությամբ։

Ակումբային կարիերան
-------------------

**«Փյունիկ»**

«Փյունիկ» ֆուտբոլային ակումբի սան է։ Սկզբնական շրջանում հանդես է եկել 2-րդ թիմում այնուհետև տեղափոխվել է 1-ին թիմ։ Ակումբի կազմում 4 անգամ դարձել է Հայաստանի չեմպիոն 2 անգամ Հայաստանի գավաթակիր։

**«Դոնեցկի Մետալուրգ»**

2012 թ․նա բուժզննում անցնելով Դոնեցկում միացավ ակումբին, կնքելով 3-ամյա պայմանագիր։ Դոնեցկում ընդամենը 8 խաղի մասնակցելով Եդիգարյանը որոշում է հետ վերադառնալ հարազատ ակումբ՝ «Փյունիկ»։

**«Ալաշկերտ»**

Մի քանի անհաջող մրցաշրջաներից հետո («Փյունիկ», հետո «Բանանց»,այնուհետ Լատվիական «Ժալիգիրիս» ), տեղափոխվեց «Ալաշկերտ», առաջին տարին այդքան էլ հաջող չես համարի, իսկ ահա 2- րդ մրցաշրջանում Եդիգարյանը 13 գնդակով դարձավ Հայաստանի բարձրագույն խմբի լավագույն ռմբարկուն օգնելով իր թիմին 2 -րդ տարին անընդմեջ դառնալ Հայաստանի չեմպիոն։

Նվաճումները
-----------

* Հայաստան **«Փյունիկ»**
* **Հայաստանի չեմպիոն** - 2007,2008,2009,2010
* **Բրոնզե մեդալակիր** - 2011
* **Հայաստանի գավաթակիր** - 2009,2010
* **Հայաստանի սուպերգավաթակիր** - 2007,2008, 2010
* Լիտվա **«Ժալգիրիս»**
* **Լատվիայի չեմպիոն** - 2014
* **Լատվիայի գավաթակիր** - 2014
* Հայաստան **«Ալաշկերտ»**
* **Հայաստանի չեմպիոն -** 2015/16, 2016/17

Ծանոթագրություններ
------------------

1. ↑  Transfermarkt.com(բազմ․) — 2000.
2. ↑  FBref.com(բազմ․)

Արտաքին հղումներ
----------------

Արտակ Եդիգարյան Ալաշկերտ ակումբի էջում Արխիվացված 2018-08-11 Wayback Machine
Հեբրիդյան կղզիներ. Վարդագույն` Ներքին, նարնջագույն` Արտաքին Հեբրիդներ
**Հեբրիդյան կղզիներ** (անգլ.՝ Hebrides [ˈhɛbrɨˌdiːz], գաել.՝ Innse Gall), կղզեխումբ Ատլանտյան օվկիանոսում Շոտլանդիայի արևմտյան ափերի մոտ։ Մտնում է Բրիտանական կղզիների կազմի մեջ։ Կղզեխմբի երկու կղզիների շղթաները Ներքին և Արտաքին Հեբրիդները, իրարից բաժանված են Լիթլ-Մինչ և Նորտ-Մինչ նեղուցներով, ինչպես նաև ներքին Հեբրիդյան ծովով։

Նկարագիրը
---------

Հեբրիդյան կղզիներ իրենցից ներկայացնում են լայն բաշխված կղզիների խումբ, կազմված մոտ 500 ժայռոտ, առավելապես բարձր կղզիներից։ Նրանցից մոտ 100 բնակեցված են։ Մակերեսը, մոտ 7,5 հազար կմ², որից 1,6 հազար կմ² զբաղեցված է լճերով։ Մակերևույթի մեծ մասը քարքարոտ, ճահճոտ հարթավայրեր են (տորֆեր)։ Կան ցածրադիր սարահարթեր, մինչև 1009 մ, ինչպես նաև լավային դաշտեր և հինավուրց սառցակալման հետքեր (տրոգեր, կառեր)։

Կլիման խոնավ ծովային է, հունվարի միջին ջերմաստիճանը կազմում է 4-6 °С, հուլիսինը՝ 12-14 °C։ Տեղումները շատ են, մինչև 2000 մմ տարվա ընթացքում։

Բնակիչները հիմնականում զբաղվում են ձկնորսությամբ և անասնապահությամբ։ Արտադրվում է բրդյա գործվածքներ (թվիդ), կա տուրիզմ։ Խոշորագույն քաղաքը՝ Ստորնուեյ Լյուիս կղզու վրա։

Պատմություն
-----------

Այս կղզիների առաջին բնակիչները, ամենայն հավանականությամբ պիկտերն են եղել, որոնք 843 թվականից սկսած համարվում էին շոտլանդական թագավորների հպատակներ, իսկ XII դարում փաստորեն ամբողջովին ձուլվել են սքոթերի մեջ։ Երկար դարերի ընթացքում կղզիները իրականում գտնվում էին շոտլանդական ավագների իշխանության տակ։ 1748 թվականի պառլամենտական ակտը նրանց զրկել է այդ իրավունքներից, սակայն մինչ օրս էլ հողերի մեծ մասը գտնվում է շոտլանդական ցեղերի (կլաներ) ղեկավարների սեփականության մեջ։

Աղբյուրներ
----------

Ծանոթագրություններ
------------------

1. ↑  Հովհաննես Բարսեղյան (2006). «Աշխարհագրական անունների հայերեն տառադարձության մասին որոշում». *Տերմինաբանական և ուղղագրական տեղեկատու*. Երևան: 9-րդ հրաշալիք. էջ 51. ISBN 99941-56-03-9.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Հեբրիդյան կղզիներ» հոդվածին։ |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Բառարաններ և հանրագիտարաններ | Բրիտանիկա (11-րդ) · Բրիտանիկա · Մեծ կատալոնական · Մեծ նորվեգական · Մեծ սովետական (1 հրտ.) · MESH ID · Universalis |
|  |
| 

|  Չափորոշչային վերահսկողություն |
| --- |
|  |
| BNE: XX462612 · BNF: 11952050x · GND: 4023925-1 · LCCN: sh85059893 · NKC: ge485185 · SUDOC: 027492923 · VIAF: 136497476 · WorldCat VIAF: 136497476 |

 |

 |


|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 6, էջ 329)։*  |
**Յակուբ Ժեզնիչակ** (լեհ.՝ Jakub Rzeźniczak, հոկտեմբերի 26, 1986(1986-10-26), Լոձ, Łódź Voivodeship, Լեհաստանի Ժողովրդական Հանրապետություն), լեհ ֆուտբոլիստ, ադրբեջանական «Ղարաբաղ (Աղդամ)» ֆուտբոլային ակումբի պաշտպանն է։ Հանդես է եկել Լեհաստանի ազգային հավաքականում։

Ակումբային կարիերա
------------------

2003 թ․ Ժեզնիչակը հանդես է եկել «Վիդզև» ակումբում։ Հաջորդ տարի ֆուտբոլիստին հրավիրում են «Լեգիա», բայց չկարողանալով ամրապնդվել թիմի մեկնարկային կազմում 2 մրցաշրջան հետո ֆուտբոլիստը վարձավճարով վերադառնում է «Վիդզև»։ 2007 թ․ «Լեգիան» վերադարձնում է ֆուտբոլիստին, որից հետո Ժեզնիչակը կարողանում է տեղ գտնել թիմի հիմնական կազմում։

Լեգիայի կազմում ֆուտբոլիստը 4 անգամ կարողանում է դառնալ Լեհաստանի առաջնության չեմպիոն, ևս 6 անգամ նվաճել երկրի գավաթը։

2017 թ․ հուլիսի 6-ին Ժեզնիչակը տեղափոխվում է ադրբեջանական «Ղարաբաղ (Աղդամ)»։

Ազգային հավաքականի կազմում
--------------------------

Լեհաստանի ազգային հավաքականի կազմում իր առաջին խաղն անցկացրել է 2008 թ․, երբ թիմն ընկերական խաղ էր անցկացնում Սերբիայի ազգային հավաքականի հետ։ Ազգային հավաքականի կազմում 2008-2014 թթ․ անցկացրել է 9 հանդիպում։

Ծանոթագրություններ
------------------

1. ↑  As (իսպ.) — Madrid: Grupo Prisa, 1967. — ISSN 1888-6671
2. ↑  90minut.pl (польск.) — 2003.
3. ↑  Serbia vs. Poland 0:1

Արտաքին հղումներ
----------------

* Ժեզնիչակը soccerway.com կայքում
* Ժեզնիչակը national-football-teams.com կայքում

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Յակուբ Ժեզնիչակ» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Թեմատիկ կայքեր | 90minut · AS.com · BDFA · eu-football.info (խաղացող) · FootballDatabase.eu · National Football Teams.com · Soccerway · Transfermarkt (խաղացող) · worldfootball.net (խաղացող) |

 |
**Բոգդանցիի համայնք** (մակեդոներեն՝ Општина Богданци), երկրորդ մակարդակի վարչատարածքային միավոր Մակեդոնիայի Հանրապետության հարավարևելյան հատվածում։ Վարչականորեն մտնում է Հարավարևելյան շրջանի կազմի մեջ։

Վարչական կենտրոնը համարվում է Բոգդանցին, որը նաև համայնքի խոշորագույն բնակավայրերն է։

Աշխարհագրություն
----------------

Բոգդանցիի համայնքը տեղակայված է Բալկանյան թերակղզու վրա՝ Մակեդոնիայի Հանրապետության հարավարևելյան հատվածում։ Զբաղեցնում է 114,54 կմ² տարածք։

Վարչական կենտրոնը Բոգդանցին է։ Արևմուտքում սահմանակից է Գևգելիայի, հյուսիսում՝ Վալանդովոյի, իսկ արևելքում՝ Դոյրանի համայնքներին։

Բոգդանցիից բացի վարչական միավորի կազմի մեջ մտնում են նաև 3 գյուղական բնակավայրեր։

Բնակչություն
------------

Ըստ 2002 թվականի մարդահամարի տվյալների՝ համայնքի բնակչությունը կազմում է 8707 մարդ։ Նույն թվականի մարդահամարի տվյալներով բնակչության ազգային կազմը հետևյալն էր՝

* մակեդոնացիներ` 92,95 %
* ռումիններ՝ 0,06 %
* ալբանացիներ` 0,02 %
* թուրքեր` 0,62 %
* գնչուներ` 0,01 %
* սերբեր` 6,03 %
* այլ՝ 25 մարդ (0,66 %)

Տես նաև
-------

* Մակեդոնիայի Հանրապետության վարչական բաժանում
* Վարդարյան շրջան

Ծանոթագրություններ
------------------

1. ↑  «Մակեդոնիայի Հանրապետության համայնքներ». *www.statoids.com*. Վերցված է 2017 թ․ մայիսի 27-ին.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Բոգդանցիի համայնք» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |

 |
*Վիքիպեդիայում կան հոդվածներ Թոսունյան ազգանունով այլ մարդկանց մասին։*

**Խաչիկ Լևոնի Թոսունյան** (1913, Գեղաձոր, Ալեքսանդրապոլի գավառ, Երևանի նահանգ, Կովկասի փոխարքայություն, Ռուսական կայսրություն - *անհայտ*), հայ մանկավարժ։ ԽՄԿԿ անդամ (1942), Երկրորդ համաշխարհային պատերազմի Արևելյան ռազմաճակատի (*«Հայրենական մեծ պատերազմ»*, 1941-1945) մասնակից։

Կենսագրություն
--------------

Խաչիկ Թոսունյանը ծնվել է 1913 թվականին, Արթիկի շրջանի Գյոզալդարա (այժմ՝ Գեղաձոր) գյուղում։ Տարրական կրթությունն ստացել է հայրենի գյուղում, ապա ավարտել է նույն շրջանի Ղփչալի (այժմ՝ Հառիճ) 7-ամյա դպրոցը։ 1928-1930 թվականներին սովորել և ավարտել է Լենինականի Հայկոոպի սննդկոոպմիության տեխնիկումը, միաժամանակ սովորել է երկաթգծի բանֆակում, որն ավարրտելուց հետո մանկավարժական աշխատանքով է զբաղվել Հացիկ (Մոլլա Մուսա) գյուղում, դասավանդել է մաթեմատիկա։ Թոսունյանը ընդունվել է Երևանի մանկավարժական ինստիտուտի հեռակա բաժնի ֆիզիկամաթեմատիկական ֆակուլտետը, սակայն պատերազմն սկսվելու պատճառով կիսատ է թողել ուսումը։

Պատերազմի հենց առաջին օրերից Թոսունյանը զորակոչվել է բանակ և ծառայությունը շարունակել Վրաստանում։ Սակայն շուտով փոխադրվել է նոր կազմավորված 409-րդ Հայկական դիվիզիայի 675-գնդում, որպես քաղղեկի տեղակալ։ Թոսունյանը սկսել է իր մարտական ուղին Մոզդոկի մատույցներից։ Մի քանի անգամ վիրավորվել է, բայց վերադարձել է գունդ։ 1944 թվականից ծառայել է 222-րդ գվարդիական գնդում, մասնակցել է Բեռլինի ուղղությամբ ծավալված մարտերին։ 1942 թվականին ընդունվել է կուսակցության շարքերը։

1946 թվականին Թոսունյանը զորացրվել է բանակից և անցել է մանկանարժական աշխատանքի։ 1946 թվականից սկսած մաթեմատիկա է դասավանդել Այգեշատի, Վերին Խաթունարխի և այլ դպրոցներում։ 1953-1956 թվականներին շարունակել է ուսումը և ավարտել Երևանի հայկական հեռակա մանկավարժական ինստիտուտի ֆիզիկամաթեմատիկական ֆակուլտետը։

Մարտական և աշխատանքային ծառայությունների համար Թոսունյանն արժանացել է կառավարական բազմաթիվ պարգևների՝ «Հայրենական պատերազմի» 2-րդ աստիճանի շքանշանի և այլ մեդալների։

Պարգևներ
--------

* Հայրենական պատերազմի 2-րդ աստիճանի շքանշան

Ծանոթագրություններ
------------------

1. 1 2 3  Հայաստանի ուսուցիչները Մեծ հայրենականում։ 3 գիրք։ Հարությունյան, Աշոտ Հովսեփի, Մելքումյան, Հայկազ Ստեփանի, Սուքիասյան, Աղվան Ղազարի։ Երևան, «Լույս», 1987:
**Հարել Սկաաթ** (եբրայերեն՝ הראל סקעת‎, օգոստոսի 8, 1981(1981-08-08), Կֆար Սավա, Petah Tikva (sub-district), Կենտրոնական մարզ, Իսրայել), իսրայելացի երգիչ, երգերի հեղինակ։ Իսրայելի ներկայացուցիչը Եվրատեսիլ 2010 երգի մրցույթում։ Բաց նույնասեռական է։

Կենսագրություն
--------------

Հարել Սկաաթը ծնվել է Կֆար Սավա քաղաքում (Իսրայել), եմենյան հրեաների ընտանիքում։ Հարելը ընտանիքում միջնեկ երեխան է, ունի ավագ քույր և կտրսեր եղբայր։ Բեմական կարիերան սկսել է շատ երիտասարդ տարիքում։ Ձայնային տաղանդը տեսանելի էր մանկուց։ Հարելի հայրը սովորեցրել է նրան երգել, նրա համար կիթառ նվագելով։ Այդ տարիներին Հարելը մասնակցել է բազմաթիվ մանկական շոուների և համերգների։ 6 տարեկանում նա հաղթել է Կֆար Սավայում կազմակերպված երաժշտական մրցույթին, ինչպես նաև հայտնվել է «Պարպար նեհմադ» հեռուստատեսային շոուուի դրվագներից մեկում։

Պատանեկան հասակում Հարելը 3 տարի սովորել է դաշնամուր նվագել։ Այնուհետև Իսրայելի պաշտպանության բանակում ծառայություն անցնելու տարիներին, երգել է բաժնի երիտասարդական անսամբլում։ Զինվորական ծառայությունից հետո նա ընդունվել է «Բեյթ Ցվի» քոլեջ, որը մասնագիտացած է արվեստի ոլորտում։ Սակայն հասնելով լուրջ հաջողությունների, Հարելը թողեց ուսումը։

2010 թվականի հոկտեմբերին նա իր նույնասեռականության մասին խոսել է վավերագրական ֆիլմում, որը նկարահանվել է Իսրայելի հեռուստաալիքի կողմից։

Սկավառակագրություն
------------------

### Ստուդիական ալբոմներ

* *Harel Skaat* (2006)
* *Dmuyot* (2009)
* *Eurovision 2010 (EP)* (2010)
* *Shuv Meushar* (2012)

### Սինգլներ

* *Ein Od Si'kui* (2002)
* *Ve'at* (2006)
* *Kama Od Efshar* (2006)
* *Mashehu Mimeni* (2006)
* *Kol Hatziporim* (2006)
* *Im Hu Yelech* (2007)
* *Muvan Li Achshav* (2009)
* *Boi Ha Yom* (2009)
* *Sof* (2009)
* *Od Yair Alay* (2009)
* *Milim* (2010)
* *Od Tihye Li Ahava*(2011)
* *21st Century*(2011)
* *How Many More Ways* (2011)

Եվրատեսիլ 2010
--------------

Արելը նաև մասնակցել է Եվրատեսիլ 2010 երգի մրցույթին և ներկայացրել Իսրայելը իր Milim երգով հավաքելով 71 միավոր, զբաղեցրեց 14-րդ հորիզոնականը։

Ծանոթագրություններ
------------------

1. 1 2  Discogs — 2000.
2. ↑  Nevo, Asaf (2010 թ․ հոկտեմբերի 22). «הראל סקעת מודה בנטיותיו המיניות» [Harel Skaat Comes Out] (Hebrew). mako. Արխիվացված է օրիգինալից 2010 թ․ հոկտեմբերի 25-ին. Վերցված է 2010 թ․ հոկտեմբերի 22-ին.`{{cite news}}`: CS1 սպաս․ չճանաչված լեզու (link)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Հարել Սկաաթ» հոդվածին։ |

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | Deezer · Spotify · ՅուԹյուբ |
|  |
| Թեմատիկ կայքեր | Allmusic · Discogs · Internet Movie Database · MusicBrainz |
|  |
| Չափորոշչային վերահսկողություն | ISNI: 0000000402220066 · VIAF: 297862937 · WorldCat VIAF: 297862937 |

 |
| **՞**Հավասարաթևեր |
| --- |
| Psylla alni*Psylla alni*  |
|  |
| Գիտական դասակարգում |
| 

|
|  |
| Թագավորություն | Կենդանիներ |
|
|
|
|
|
|
|
|
|
|
|
|
|
|
|
|
|
|
|
| Ընտանիք | Հավասարաթևեր |
|
|
|
|
|
|
|
|
|

 |
|  Լատիներեն անվանում |
| Homoptera

 |
|  Բնապահպանական կարգավիճակը |
| 
Վտանգի տակ

 |
|  Արեալ |
| պատկեր |
| 

| ԴասակարգումըՎիքիցեղերում | ՊատկերներՎիքիպահեստում | ITIS**621845**NCBI**9646**

 |
| --- | --- | --- |

 |


**Հավասարաթևեր** կամ **միակերպաթևեր** (լատին․՝ Homoptera), միջատների կարգ։

Կենսաբանական տարածումը
----------------------

Բաժանվում է ցիկադների (լատին․՝ Cicadinea), տերևալվիկների (լատին․՝ Psylloidea), սպիտակաթևերի (լատին․՝ Aleyrodinea), լվիճների, կոկցիդների կամ որդանների ու վահանակիրների։

Մարմնի կառուցվածքը
------------------

Երկարությունը 1-16 մմ է։ Բերանային ապարատը ծակող-ծծող տիպի է՝ սովորաբար 3-հատվածանի կնճիթի ձևով, որն ամրացած է գլխի հետևի մասին և հանգիստ վիճակում ծռված է դեպի մարմնի ստորին մասը։ Առաջին զույգ թևերը համասեռ են, միանման ամրությամբ (թաղանթային կամ կաշեկերպ), հետին զույգ թևերն առաջիններից փոքր են կամ բացակայում են։ Հանգիստ վիճակում թևերը ծալվում են մարմնի երկարությամբ՝ տանիքաձև։ Զարգանում են ոչ լրիվ կերպարանափոխությամբ։

Սնունդը
-------

Սնվում են բույսերի տարբեր օրգանների հյութերով՝ բույսերի վրա առաջացնելով ուռուցքներ կամ գալեր։ Հայաստանի Հանրապետությունում հանդիպում է հավասարաթևերի ավելի քան 450 տեսակ, առավել տարածված և վնասակար են խնձորենու տերևալվիկը (հյուսիսային անտառներում, Զանգեզուրում), տանձենու, փշատենու տերևալվիկները, սովորական փրփրացիկադը, վարդենու, բամբակենու ցիկադը (Գյումրիում, Արզնիում), խաղողի թզուկ ցիկադները, դեղձենու ցողունային լվիճը, կեղծ վահանակիրը (Սյունիքում), ջերմատնային սպիտակաթևը ջերմոցներում) և այլն։ Որոշ հավասարաթևեր արտազատում են քաղցր, կպչող հյութ՝ մեղրացող, որի վրա զարգանում են մրիկասնկերը։ Շատ տեսակներ բույսերի վիրուսային հիվանդությունների տարածողներ են։

|  |  |
| --- | --- |
|  | Վիքիցեղերն ունի նյութեր, որոնք վերաբերում են «Հավասարաթևեր» հոդվածին։ |

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Հավասարաթևեր» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրոքհաուսի և Եփրոնի · Մեծ կատալոնական · Մեծ նորվեգական · Universalis |
|  |
| Տաքսոնոմիա | ITIS TSN |
|  |
| Չափորոշչային վերահսկողություն | Microsoft: 2776988988 · NDL: 00561722 · NKC: ph169373 |

 |

|  |
| --- |
| *Այս հոդվածի նախնական տարբերակը կամ նրա մասը վերցված է* Հայկական համառոտ հանրագիտարանից*, որի նյութերը թողարկված են՝ Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) թույլատրագրի ներքո։*  |

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 6, էջ 261)։*  |